Cuneiform Tablet CCT 2 40a (BM 113457)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-bi₄-im ù ku-lu-ma-a qí-bi-ma um-ma PUZUR₄-a-šur-ma 3 i-lá-tum 5 GÚ URUDU ma-sí-am šu-qúl-ta-ší-na ku-nu-ki-a kà-ni-ší-ú na-áš-ú-ni-ku-nu-tí 6 GÍN KÙ.BABBAR ig-ri-šu-nu dí-na-šu-nu-tí ù ṣú-ḫa-ri ša-ḫi-za-ma ak-lam lu-ša-ki-lu-šu-nu šu-ma AN.NA-ki a-dí-ni lá ta-bu-kà-nim a-na kà-ni-ší-e dí-na iš-tí sí-ki-im li-ši-ú-nim 5 GÍN KÙ.BABBAR ig-ri AN.NA dí-na-šu-nu-tí ù {d}UTU-tap-pá-i iš-tí-šu-nu li-tal-kam URUDU a-na-kam-ma wa-qar URUDU lu pá-ni-um lu wa-ar-ki-um a-dí a-lá-ki-a li-ib-ší